Sisäelimen biopsia XW2AT, XW4AT

Sisäelimen ultraäänitutkimuksessa voidaan tutkia esimerkiksi haimaa, maksaa tai sappea. Samalla voidaan ottaa tutkittavasta kohteesta näyte joko ohuella neulalla (ONB = ohutneulanäyte) tai hieman paksummalla neulalla (KNB = paksu- tai karkeaneulanäyte). Tarvittaessa voidaan käyttää ultraäänitehosteainetta (SonoVue®). Toimenpiteessä ei käytetä röntgensäteitä.

Ajan varaaminen ja yhteystiedot

Toimenpide tehdään F: kuvantaminen (Z3372)

Tilaus Oberonilta: huone N158 Ultraäänitoimenpide

Tiedustelut puh. (08) 3153277

Katso ohje: [Tutkimusten ajanvaraus kuvantamisen vastuualueella](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tutkimusten%20ajanvaraus%20kuvantamisen%20toimialueella.docx?d=w5b4e8386b25b44b293244bc2d8b4d3e0)

Indikaatiot/kontraindikaatiot ja riskit

Indikaatiot: Sisäelimen kasvaimen tutkiminen

Kontraindikaatiot: P-TT-INR >1,5; B-Hb < 80; B-Trom <100

[Tehosteultraäänitutkimuksen kontraindikaatiot](https://intra.oysnet.ppshp.fi/dokumentit/Kuvantamisen%20ohje%20sislttyyppi/Tehosteultraäänitutkimus%20oys%20kuv%20til.docx)

Riskit: Puudute- tai tehosteainereaktio, verenvuoto, tulehdus.

Esivalmistelut

* Varaa esivalmistelu sekä vuodelepopaikka
* Veriarvot
  + B-PVK (B-Hb > 80, B-Trom > 100), enintään 7 vrk vanhat
  + P-TT-INR <1.5. INR-arvo määritetään, jos potilaalla on Marevan -lääkitys tai epäily/diagnosoitu veren hyytymiseen vaikuttava perussairaus. INR-arvo saa olla enintään 1 vrk vanha.
* [Antitromboottisen lääkityksen tauottaminen.](https://intra.oysnet.ppshp.fi/dokumentit/Kuvantamisen%20ohje%20sislttyyppi/Antitromboottisen%20lääkityksen%20tauottaminen%20sisäelinbiopsioissa%20tai%20drenaaseissa%20oys%20kuv%20til.docx)
* Syömättä ja juomatta, tupakoimatta sekä purukumia purematta kuusi (6) tuntia, aamulääkkeet voi ottaa pienen vesimäärän kanssa
* Mikäli potilaalla on tablettihoitoinen diabetes, sokeritautilääkkeet jätetään ottamatta.
* Mikäli potilaalla on insuliinihoitoinen diabetes, lähettävän yksikön henkilökunta antaa tarkempia valmisteluohjeita
* Toimiva laskimoyhteys
* Röntgenosasto tulostaa histologisen tutkimustarran. Mikäli halutaan muita näytteitä, tarrat tulee toimittaa potilaan mukana röntgenosastolle

Toimenpiteen kulku

* Potilas on selällään, kyljellään tai mahallaan. Ultraäänen avulla määritetään pistopaikka.
* Toimenpide tehdään steriilisti. Pesun ja paikallispuudutuksen jälkeen otetaan ohutneulanäyte imemällä soluja ruiskulla ja ohuella neulalla tai otetaan paksuneulanäyte. Tällöin tehdään iholle pieni viilto.
* Viiltoaukosta ohjataan neula kohteeseen ja otetaan yksi tai useampi näyte. Pistopaikkaa painetaan muutama minuutti ja laitetaan haavakalvo päälle

Jälkihoito ja seuranta

* Toimenpiteen jälkeinen vuodelepo on 3 tuntia. Tapauskohtaisesti, jos vuotoriski arvioidaan kohonneeksi, lähettävä lääkäri tai toimenpiteen tekijä voi määrätä pitemmän vuodelevon. Osastolla seurataan potilaan verenpainetta ja pulssia. Neulanäytteen jälkeen haavakalvolla suljettu pistopaikka tulee olla kastelematta yhden vuorokauden tulehdusriskin takia. Haavalapun voi poistaa yhden vuorokauden kuluttua.